87. ΝΟΜΟΣ υπ’ αριθ. 623 της 20/23 Ιουν. 1977 (ΦΕΚ Α΄ 174) Περί προσλήψεως προσωπικού επί σχέσει ιδιωτικού δικαίου δια τας ανάγκας του προγράμματος Δημοσίων Επενδύσεων και ρυθμίσεως θεμάτων δαπανών προγράμματος. Άρθρ.1.-1.Προς κάλυψιν απροβλέπτων και επειγουσών αναγκών εμφανιζομένων κατά την εκτέλεσιν έργων του Προγράμματος Δημοσίων Επενδύσεων δύναται να προσλαμβάνηται το αναγκαίον εις το Δημόσιον ή εις νομικόν πρόσωπον δημοσίου δικαίου προσωπικόν επί σχέσει εργασίας ιδιωτικού δικαίου δι’ ωρισμένον χρόνον μη δυνάμενον να υπερβή την τριετίαν ή δι’ ωρισμένον έργον. 2.Ο αριθμός κατά κατηγορίαν και ειδικότητα του αναγκαίου προσωπικού, τα απαιτούμενα προσόντα, ως και η διάρκεια της δι’ ωρισμένον χρόνον συμβάσεως, ορίζονται δια αποφάσεων των Υπουργών Συντονισμού και Οικονομικών, τη προτάσει του αρμοδίου κατά περίπτωσιν Υπουργού. Οι όροι, αι συνθήκαι και η αμοιβή της Εργασίας του προσωπικού ρυθμίζονται συμφώνως τω άρθρ. 5 του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας, του επί σχέσει εργασίας ιδιωτικού δικαίου προσωπικού του Δημοσίου, των ΟΤΑ και ΝΠΔΔ και τροποποιήσεως διατάξεων της «περί συλλογικών συμβάσεων εργασίας νομοθεσίας», τη συμπράξει και του Υπουργού Συντονισμού. Σελ. 264(β) Τεύχος 700-Σελ. 54 24.Γ.α.84-87 Υπουργείο Συντονισμού Δι’ αποφάσεως των Υπουργών Συντονισμού και Οικονομικών διατίθενται αι απαιτούμεναι κατ’ έτος πιστώσεις δια την πρόσληψιν του ανωτέρω προσωπικού. 3.Το κατά τας διατάξεις του παρόντος άρθρου προσωπικόν προσλαμβάνεται δι’ αποφάσεων του αρμοδίου κατά περίπτωσιν Υπουργού, απολύεται δε αυτοδικαίως, άμα τη λήξει του οριζομένου χρόνου, άνευ δικαιώματος απολήψεως οιασδήποτε αποζημιώσεως εκ της αιτίας ταύτης. Ο τρόπος επιλογής του ως άνω προσωπικού, καθορίζεται υπό του οικείου Υπουργού. Άρθρ.2.-1.Δια την αντιμετώπισιν εκτάκτων αναγκών του Προγράμματος Δημοσίων Επενδύσεων, την μελέτην θεμάτων αφορώντων εις την κατάρτισιν ή εκτέλεσιν τούτου, συνιστώνται δι’ αποφάσεων του Υπουργού Συντονισμού Ειδικά Συμβούλια, Ειδικαί Επιτροπαί και Ομάδες Εργασίας εξ υπαλλήλων του Υπουργείου Συντονισμού ή ετέρων Δημοσίων Υπηρεσιών και ΝΠΔΔ ή και ιδιωτών, αι δαπάναι των οποίων βαρύνουν τας πιστώσεις του Προϋπολογισμού Δημοσίων Επενδύσεων. Η Ομάδα Εργασίας της ανωτέρω παρ.1 καταργήθηκε από το εδάφ.δ΄ άρθρ.8 της Α.Π.61495/ΔΙΟΑΔ 1026/1992 (ΦΕΚ Β΄578) Απόφ.Υπ.Προεδρίας και Οικονομικών (κατωτ.σελ.276,6105). 2.Δια των ιδίων αποφάσεων, καθορίζεται, ο άνευ περιορισμού τινος αριθμός των μελών, η αμοιβή αυτών και ο χρόνος ενάρξεως και περαιώσεως των εργασιών αυτών. 3.Αι κατά τας διατάξεις του παρόντος εκδιδόμεναι αποφάσεις, εξαιρέσει των αναφερομένων εις την παρ.3 του άρθρ.1, δεν δημοσιεύονται δια της Εφημερίδος της Κυβερνήσεως. Άρθρ.3.-1.Η υπό του άρθρου μόνου του Νόμ.56/1975 «περί παραστάσεως της ισχύος του Ν.Δ.1173/72» περί προσωρινής προσλήψεως υπό του Υπουργείου Εσωτερικών προσωπικού επί σχέσει ιδιωτικού δικαίου, δια την αντιμετώπισιν υπηρεσιακών αναγκών των Υπηρεσιών Συντονισμού Αναπτύξεως Περιφερείας (Υ.Σ.Α.Π.) αυτού», προβλεπομένη προθεσμία εντός της οποίας επιτρέπεται η πρόσληψις προσωπικού επί σχέσει ιδιωτικού δικαίου δια την αντιμετώπισιν επειγουσών υπηρεσιακών αναγκών των δυνάμει του Π.Δ/τος 737/1975 μεταφερθεισών εις το Υπουργείον Συντονισμού εκ του Υπουργείου Εσωτερικών, Διευθύνσεων Προγραμματισμού, μετονομασθεισών δια του Νόμ.289/1976 εις Υπηρεσίας Περιφερειακής Αναπτύξεως, παρατείνεται από της λήξεώς της μέχρι της 31ης Δεκεμβρίου 1978. 2.Κατά τα λοιπά ισχύουν αι διατάξεις του Ν.Δ.1173/1972. Άρθρ.4.-Η ισχύς του παρόντος άρχεται από της δημοσιεύσεώς του, δια της Εφημερίδος της Κυβερνήσεως. Για την παράταση των συμβάσεων εργασίας μέχρι 31-12-1982 του άνω προσωπικού Βλ. παρ. 8 άρθρ.24 Νόμ.1262/1982, ΦΕΚ Α΄70, (κατωτ.σελ.336,18). 